Satisfacție instant și faliment tehnologic - cine a ucis DVD-urile?
Ce este etern în tehnologie? Schimbarea. Ea e singura constantă. CD-urile apărute în 1982 au revoluționat la vremea lor, DVD-urile din 1996 au schimbat și ele percepții. Dar falimentul ambelor discuri de păstrare și redare, să le numim generic și simplificat, este dovada că schimbarea, constanta cercetării și obiceiurilor de consum, se petrece invariabil. Trăim implacabil ca într-una dintre legile lui Murphy, „Inevitabilul se produce întotdeauna."